**การศึกษาเปรียบเทียบความคิดเห็นของนักกีฬาต่อการเข้าร่วมการแข่งขัน**

**ไตรกีฬานาวีเฉลิมพระเกียรติ**

**A COMPARATIVE STUDY OF ATHLETE’S OPINIONS ON**

**THE NAVY TRIATHLON COMPETITION**

สัณห์ฤทัย อรัญศิริ1

จิราวัฒน์ ขจรศิลป์2

**บทคัดย่อ**

งานวิจัยเรื่องการศึกษาเปรียบเทียบความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติมีวัตถุประสงค์ เพื่อศึกษาความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ และเพื่อเปรียบเทียบความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติจำแนกตามเพศ อายุ สถานภาพ รายได้ การศึกษาและอาชีพ ประชากรที่ใช้ในการศึกษาครั้งนี้เป็นนักกีฬาที่เข้าร่วมการแข่งขันไตรกีฬานาวีเฉลิมพระเกียรติจำนวน 1,500 คน กลุ่มตัวอย่างที่ใช้ในการวิจัยจำนวน 306 คน การกำหนดขนาดกลุ่มตัวอย่างของเครซี่และมอร์แกน โดยการสุ่มแบบสะดวก เครื่องมือที่ใช้ในการวิจัยเป็นแบบสอบถาม นักกีฬาไตรกีฬาที่เคยเข้าร่วมการแข่งขันไตรกีฬานาวีเฉลิมพระเกียรติ มีค่าความตรงเชิงเนื้อหา α =0.97 วิเคราะห์ข้อมูลโดยการหาค่าร้อยละ ค่าเฉลี่ย และค่าส่วนเบี่ยงเบนมาตรฐานและทดสอบสมมติฐานเพื่อเปรียบเทียบโดยการใช้สถิติ t-test การวิเคราะห์ความแปรปรวนทางเดียว (ANOVA) วิเคราะห์ความแตกต่างของค่าเฉลี่ยเป็นรายคู่โดยวิธีของ LSD

ผลการวิจัยพบว่า

ผลการวิเคราะห์การเปรียบเทียบความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ โดยรวมทุกด้าน มีความคิดเห็นอยู่ในระดับมาก ( = 4.48, S.D. = 0.45) จากการเปรียบความแตกต่างของความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ เมื่อจำแนกตามเพศ สถานภาพ การศึกษา และอาชีพ มีความคิดเห็นต่อการเข้าร่วมการแข่งขันไตรกีฬานาวีเฉลิมพระเกียรติ ทุกด้านไม่แตกต่างกัน และเมื่อจำแนกตามอายุและรายได้ มีความคิดเห็นต่อการเข้าร่วมการแข่งขันไตรกีฬานาวีเฉลิมพระเกียรติ แตกต่างกันอย่างมีนัยสำคัญทางสถิติที่ระดับ .05

คำสำคัญ : ความคิดเห็นของนักกีฬา,การแข่งขันไตรกีฬานาวีเฉลิมพระเกียรติ

**Abstrack**

The purpose of this research was to study athlete’s opinions on the Navy triathlon competition, was to comparative student of athlete’s opinions on the Navy triathlon competition classify gender age status income education and occupation. The population used in this study were 1,500 athletes participating in the Navy Triathlon competition.They were 306 of Athletes. It was stratified random sampling by using the Krejcie and Morgan’s sample size tables by convenience Sampling. Content validity α =0.97. The research instrument was a questionnaire Triathlon athletes participating in the Navy Triathlon. The statistics used in this study were average, percentage, frequency and standard deviation and test hypothesis to make a comparison using the t-test statistics and One-way analysis of variance (ANOVA) The difference of mean pairs was analyzed by LSD method.

The research results were

The factor analysis result of the comparison analysis of athlete’s opinions on the Navy triathlon competition overall in all aspects There are opinions too at a high level ( = 4.48, S.D. = 0.45). From comparison the differences of athlete’s opinions on the Navy triathlon competition overall in all aspects classified by gender, status, study and occupation had opinions about the Navy triathlon competition found that they were not different in every aspect. Classified by age and income it was found that they were different in all aspects. statistically significant at the .05.

 Keywords: athlete’s opinions, the Navy triathlon competition

**1.บทนำ**

 การกีฬานับได้ว่ามีส่วนสำคัญยิ่งต่อการพัฒนาสังคม ดังคำกล่าวที่ว่า “กีฬาสร้างคน คนสร้างชาติ” ดังนั้นกระทรวงการท่องเที่ยวและกีฬาซึ่งมีภารกิจหลักในการส่งเสริม สนับสนุน และพัฒนาการกีฬา จึงได้ดำเนินการจัดทำแผนพัฒนาการกีฬาแห่งชาติ ฉบับที่ 6 (พ.ศ. 2560 – 2564) เพื่อให้หน่วยงานที่เกี่ยวข้อง ทั้งภาครัฐ เอกชน และองค์กรปกครองส่วนท้องถิ่น นำไปใช้เป็นกรอบทิศทางการดำเนินการและเป็นกลไกหลักในการพัฒนาการกีฬาของประเทศให้ก้าวไปสู่การเป็นประเทศที่มีความ “มั่นคง มั่งคั่ง และยั่งยืน” โดยได้มีการดำเนินการตาม 5 ขั้นตอนหลัก ซึ่งประกอบด้วย (1) การศึกษาสภาพแวดล้อมและบริบทของการพัฒนาการกีฬา (2) การทบทวนนโยบายและแผนยุทธศาสตร์ด้านการกีฬาของหน่วยงานต่างๆ (3) การศึกษาแผนปฏิรูปการกีฬาของสภาปฏิรูปแห่งชาติ (4) การประเมินผลการดำเนินงานตามแผนพัฒนาการกีฬาแห่งชาติ ฉบับที่ 5 (พ.ศ. 2555 - 2559) (5) การรับฟังความคิดเห็นจากผู้ที่มีส่วนเกี่ยวข้องทุกภาคส่วน ตลอดจนการสัมภาษณ์ผู้ทรงคุณวุฒิและผู้เชี่ยวชาญในวงการกีฬา และการจัดการประชุมกลุ่มย่อยรับฟังคิดเห็นและข้อเสนอแนะจากผู้มีส่วนเกี่ยวข้องกับการกีฬาในทุกภูมิภาคของประเทศ (แผนพัฒนากีฬาแห่งชาติฉบับที่ 6, 2560)

 การมุ่งเน้นด้านการสร้างและการพัฒนาสุขภาพของประชาชนและสมรรถภาพของนักกีฬา ทั้งทางด้านร่างกาย และจิตใจ รวมไปถึงเทคนิคทักษะกีฬาในช่วงการแข่งขันตลอดจนพัฒนาไปสู่ความสามารถสูงสุดของแต่ละบุคคลอย่างเป็นระบบ โดยจัดให้มีโครงสร้างพื้นฐานที่มีมาตรฐานและเพียงพอต่อความต้องการ พร้อมทั้งส่งเสริมการวิจัยและพัฒนาองค์ความรู้และนวัตกรรมที่เกี่ยวข้องกับการกีฬา และสร้างความตระหนักและการนำองค์ความรู้ไปใช้ให้เกิดประโยชน์สูงสุดกับประชาชนและนักกีฬาทุกกลุ่ม มีแนวทางการพัฒนาที่สำคัญ (แผนพัฒนากีฬาแห่งชาติฉบับที่ 6,ยุทธศาสตร์ที่ 5, หน้า 36, 2560)

การท่องเที่ยวเชิงกีฬาเป็นอุตสาหกรรมที่กำลังเติบโตทั่วโลก ซึ่งประเทศไทยเป็นหนึ่งในจุดหมายปลายทางยอดนิยมของการท่องเที่ยวเชิงกีฬาในปัจจุบัน การส่งเสริมการแข่งขันกีฬาของหลายภาคส่วน รูปแบบใหม่ของการมีส่วนร่วมกับการท่องเที่ยวเชิงกีฬา (เช่น ไตรกีฬา) และการมีส่วนร่วมมากขึ้นของเจ้าหน้าที่อาสาสมัครของรายการแข่งขันเป็นต้น (Sonne,2016) รายการแข่งขันไตรกีฬานาวีเฉลิมพระเกียรตินั้นเป็นการท่องเที่ยวเชิงกีฬาเป็นอุตสาหกรรมที่กำลังเติบโตทั่วโลก มีการจัดการแข่งขันมาอย่างต่อเนื่อง โดยมีแนวทางเพื่อเป็นการพัฒนาและส่งเสริมให้กำลังพลกองทัพเรือหันมาสนใจการออกกำลังกาย อีกทั้งยังเป็นการรณรงค์ให้คนทั่วไปหันมาสนใจการออกกำลังกาย (นิวัฒน์ คำทุมไสย,2562) การแข่งขันไตรกีฬานาวีเฉลิมพระเกียรติ เป็นรายการครั้งแรกในประวัติศาสตร์โลกของประเทศไทยที่จัดแข่งในรูปแบบเก็บคะแนนสะสมต่อเนื่องถึง 5 สนาม ซึ่งสามารถกระตุ้นเศรษฐกิจในพื้นที่จากการใช้จ่ายของผู้ที่เข้าร่วมกิจกรรมได้เป็นอย่างดี โดยจำนวนผู้เข้าแข่งขันไตรกีฬานาวี เฉลิมพระเกียรติ ซีซั่น 3 ที่ผ่านมา แบ่งเป็น ข้าราชการทหารเรือ 1,150 คน ประชาชนทั่วไป 308 คน และชาวต่างชาติ 42 คน รวมแล้วทั้งสิ้น 1,500 คน

 ด้วยเหตุนี้ ผู้วิจัยจึงมีความสนใจในการศึกษาเปรียบเทียบความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ ให้ทราบถึงความคิดเห็นของนักกีฬาในการตัดสินใจเข้าร่วมการแข่งขัน เพื่อให้หน่วยงานที่มีความสนใจในการจัดแข่งขันไตรกีฬา ได้นำผลการวิจัยไปเป็นองค์ประกอบในการดำเนินการจัดการแข่งขันไตรกีฬาในรายการต่อไป อีกทั้งยังเป็นการเชื่อมโยงการกีฬา กับอุตสาหกรรมการกีฬาและการท่องเที่ยว สามารถช่วยสร้างมูลค่าเพิ่มทางเศรษฐกิจของประเทศ และมีการเติบโตต่อเนื่องอย่างยั่งยืน

**2.วัตถุประสงค์ของการวิจัย**

1. เพื่อศึกษาความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ
2. เพื่อเปรียบเทียบความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติจำแนกตามเพศ อายุ สถานภาพ รายได้ การศึกษาและอาชีพ

**3.แนวคิด ทฤษฎี และงานวิจัยที่เกี่ยวข้อง**

งานวิจัยในครั้งนี้ได้ใช้แนวคิดและทฤษฎีเกี่ยวกับองค์ประกอบการท่องเที่ยว (5A) Dickman (1996) ได้กล่าวว่า ปัจจัย 5A ที่แสดงถึงความต้องการที่จำเป็นสำหรับการท่องเที่ยวที่ประสบความสำเร็จ 1) การเข้าถึงแหล่งท่องเที่ยว (Accessibility) ได้แก่การมีระบบโครงสร้างพื้นฐาน ที่เหมาะสม เช่น ระบบคมนาคม สนามบิน ตลอดจนบริการด้านอุตสาหกรรมขนส่ง เช่น การขนส่ง ทางอากาศ ทางบก และทางน้ำ ซึ่งจะเอื้ออำนวยให้นักท่องเที่ยวสามารถเดินทางไปถึงจุดหมาย ปลายทาง (Destination) หรือแหล่งท่องเที่ยว (Attraction)

 2) การมีที่พักแรมเพื่อรองรับนักท่องเที่ยว (Accommodation) ที่ต้องการค้างคืน ได้แก่ ที่พัก ประเภทต่างๆ เช่น โรงแรม รีสอร์ท เกสต์เฮ้าส์ โฮมสเตย์ ที่พักแรมประเภทต่างๆ จะมีสิ่งอำนวยความสะดวกในระดับ ต่างๆกัน ซึ่งจะทำให้มีราคาและบริการในระดับ ต่างๆกัน ได้แก่ ภัตตาคาร สระว่ายน้ำ ฟิตเนสเซ็นเตอร์ ซาวน่า ศูนย์กลางธุรกิจและสิ่งอำนวยความสะดวก

3) แหล่งท่องเที่ยว (Attraction) นับเป็นองค์ประกอบที่มีความสำคัญสูงสุด ของการเดินทาง เพราะเป็นจุดดึงดูดให้นักท่องเที่ยวเดินทางมาท่องเที่ยว แหล่งท่องเที่ยวอาจเป็น แหล่งธรรมชาติที่มีความโดดเด่น เช่น แหล่งท่องเที่ยวเชิงวัฒนธรรม ประวัติศาสตร์ เช่น ปราสาท พนมรุ้ง แสดงถึงความรุ่งเรืองของอาณาจักรขอม การท่องเที่ยวชนบทเพื่อสัมผัสวิถีชีวิตชาวบ้าน เรียนรู้ถึงภูมิปัญญาท้องถิ่น ตลอดจนโบราณสถานยุคเก่าแก่ก่อนประวัติศาสตร์ เช่น วัฒนธรรม บ้านเชียง เป็นต้น

4) กิจกรรมการท่องเที่ยว (Activities) และกิจกรรมนันทนาการ (Tourist activities และ Recreational activities) นับเป็นองค์ประกอบที่สำคัญ ในยุคปัจจุบัน เพราะการท่องเที่ยวมิได้หมายถึง เพียงแค่การเดินทางไปชมโบราณสถาน อนุสาวรีย์ความงดงามของธรรมชาติเท่านั้น แต่เป็นการที่นักท่องเที่ยวได้มีโอกาสทำกิจกรรมต่างๆ ได้แก่การเดินป่า การล่องแก่งในแม่น้ำ การปีนหน้าผาการดำน้ำ การตกปลาหมึกในทะเลลึก ตลอดจนการร่วมกิจกรรมกับ ชุมชนเจ้าบ้าน เช่น การดำนาการเกี่ยวข้าว การร่วมพิธีบายศรีสู่ขวัญ เป็นต้น ซึ่งกิจกรรมทั้งหมดจะเป็นประสบการณ์ที่อยู่ในความทรงจำของนักท่องเที่ยวและกิจกรรมดังกล่าวมักก่อให้เกิดการกระจาย รายได้

 5) ด้านสิ่งอำนวยความสะดวก (Amenity) อาทิเช่น บริการด้าน ร้านอาหาร โรงพยาบาลไปรษณีย์สถานีบริการน้ำมัน ร้านค้า ร้านขายของที่ระลึก ห้องสุขา เป็นต้น

**4.กรอบแนวคิดการวิจัย**

 **ตัวแปรอิสระ** **ตัวแปรตาม**

การศึกษาเปรียบเทียบความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ

- ด้านสิ่งดึงดูดใจ (Attraction)

- ด้านการเข้าถึงแหล่งท่องเที่ยว (Accessibility)

- ด้านกิจกรรมการท่องเที่ยว (Activities)

- ด้านที่พัก (Accommodation)

- ด้านสิ่งอำนวยความสะดวก (Amenity)

- ด้านรางวัล

- ด้านประชาสัมพันธ์

ข้อมูลส่วนบุคคล

* เพศ
* อายุ
* สถานภาพ
* รายได้
* การศึกษา
* อาชีพ

**5.วิธีดำเนินการวิจัย**

 **5.1 ประชากรและกลุ่มตัวอย่าง**

ประชากรที่ใช้ในการวิจัย คือ นักกีฬาไตรกีฬาที่เข้าร่วมการแข่งขันไตรกีฬานาวีเฉลิมพระเกียรติจำนวน 1,500 คน

 กลุ่มตัวอย่างในวิจัยครั้งนี้เป็นนักกีฬาไตรกีฬาที่เข้าร่วมการแข่งขันไตรกีฬานาวีเฉลิมพระเกียรติ จำนวน 306 คน โดยการสุ่มกลุ่มตัวอย่าง ตามตารางของเครซี่และมอร์แกน ใช้วิธีการสุ่มตัวอย่างแบบสะดวก (Convenience Sampling)

 **5.2 ระเบียบวิธีการวิจัย**

การวิจัยเรื่อง การศึกษาเปรียบเทียบความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติเป็นการวิจัยเชิงสำรวจ แบบพรรณนา เพื่อศึกษาระดับของความคิดเห็นในการเข้าร่วมการแข่งขันไตรกีฬานาวีเฉลิมพระเกียรติและมีการเปรียบเทียบลักษณะของประชากรประกอบไปด้วย 1.เพศ 2.อายุ 3.สถานภาพ 4.รายได้ 5.การศึกษา 6.อาชีพ

**5.3 เครื่องมือที่ใช้ในการวิจัย**

เครื่องมือในการวิจัยครั้งนี้ ประกอบไปด้วยแบบสอบถาม 1 ชุด โดยแบ่งออกเป็น 3 ส่วนดังนี้

 ส่วนที่ 1 ข้อมูลทั่วไปส่วนบุคคลมีลักษณะเป็นแบบสำรวจรายการ

 ส่วนที่ 2 ข้อมูลเกี่ยวกับการศึกษาเปรียบเทียบความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติมีลักษณะเป็นแบบมาตราส่วนประเมินค่า (Rating scale)โดยใช้มาตราส่วนประมาณค่าของลิเคิร์ท (Likert) คือ มากที่สุด มาก ปานกลาง น้อย และน้อยที่สุดโดยมีเกณฑ์การแปลความหมายดังนี้

 5 หมายถึง มีระดับความสัมพันธ์อยู่ในระดับมากที่สุด

 4 หมายถึง มีระดับความสัมพันธ์อยู่ในระดับมาก

 3 หมายถึง มีระดับความสัมพันธ์อยู่ในระดับปานกลาง

 2 หมายถึง มีระดับความสัมพันธ์อยู่ในระดับน้อย

 1 หมายถึง มีระดับความสัมพันธ์อยู่ในระดับน้อยที่สุด

มีเนื้อหาครอบคลุมดังนี้

1.ด้านสิ่งดึงดูดใจ 2.ด้านความสะดวกในการเดินทาง 3.ด้านกิจกรรมการท่องเที่ยว 4.ด้านที่พัก 5.ด้านสิ่งอำนวยความสะดวก 6.ด้านรางวัล 7.ด้านประชาสัมพันธ์

ส่วนที่ 3 สอบถามเกี่ยวกับความคิดเห็นและข้อเสนอแนะอื่นๆ เพิ่มเติม มีลักษณะเป็นแบบสอบถามปลายเปิด (Open ended)

**5.4 การเก็บรวบรวมข้อมูล**

 1. ผู้วิจัยดำเนินการรวบรวมข้อมูลโดยการขอหนังสือจากมหาวิทยาลัยการกีฬาแห่งชาติเพื่อขอความอนุเคราะห์เก็บข้อมูลกับกองทัพเรือ

 2. ศึกษากลุ่มตัวอย่างตามคุณสมบัติที่กำหนดไว้ตามการสุ่มกลุ่มตัวอย่าง

 3. ผู้วิจัยชี้แจงวัตถุประสงค์ของการทำวิจัยให้กลุ่มตัวอย่างทราบ และนำแบบสอบถามไปดำเนินการเก็บข้อมูล

 4. นำข้อมูลที่ได้ไปทำการวิเคราะห์ทางสถิติต่อไป

**5.5 การวิเคราะห์ข้อมูล**

 1. หาค่าแจกแจงจำนวนความถี่ค่าร้อยละ ของข้อมูลส่วนบุคคลด้านเพศ อายุ สถานภาพ รายได้ การศึกษาและอาชีพ

 2. วิเคราะห์ข้อมูลเกี่ยวกับการศึกษาเปรียบเทียบความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ โดยหาค่าเฉลี่ย () และค่าเบี่ยงเบนมาตรฐาน (SD) ทั้ง 7 ด้าน ดังนี้ ด้านสิ่งดึงดูดใจ ด้านความสะดวกในการเดินทาง ด้านกิจกรรมการท่องเที่ยวด้านที่พัก ด้านสิ่งอำนวยความสะดวก ด้านรางวัล ด้านประชาสัมพันธ์ โดยนำมาคำนวณหาค่าเฉลี่ย และ ส่วนเบี่ยงเบนมาตรฐาน

 3. ทดสอบสมมติฐาน ที่ว่า ความคิดเห็นของนักกีฬาที่มีความแตกต่าง ทางเพศ อายุ สถานภาพ รายได้ การศึกษาและอาชีพ จะทำให้มีความคิดเห็นต่อการเข้าร่วมการแข่งขันไตรกีฬานาวีเฉลิมพระเกียรติแตกต่างกัน โดยใช้สถิติ T-Test Independent

 4. เปรียบเทียบความแตกต่างของความคิดเห็นของนักกีฬาที่มีแตกต่างต่อการเข้าร่วมการแข่งขันไตรกีฬานาวีเฉลิมพระเกียรติ โดยใช้สถิติ OneWayAnova (F-Test) ถ้าพบความแตกต่างให้ทดสอบความแตกต่างของค่าเฉลี่ยเป็นรายคู่ด้วยโดยวิธีของ LSD (Least Significant Difference)

 5. กำหนดนัยสำคัญทางสถิติที่ระดับ .05

**6. ผลการวิจัย**

ตาราง 1 ความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ รวมทุกด้าน (n = 306)

|  |  |  |  |
| --- | --- | --- | --- |
| รายการ |  | S.D. | ระดับ |
| 1. ด้านสิ่งดึงดูดใจ | 4.48 | 0.45 | มาก |
| 2. ด้านความสะดวกในการเดินทาง | 4.48 | 0.46 | มาก |
| 3. ด้านกิจกรรมการท่องเที่ยว | 4.48 | 0.45 | มาก |
| 4. ด้านที่พัก | 4.48 | 0.45 | มาก |
| 5. ด้านสิ่งอำนวยความสะดวก | 4.48 | 0.46 | มาก |
| 6. ด้านรางวัล | 4.48 | 0.45 | มาก |
| 7. ด้านประชาสัมพันธ์ | 4.48 | 0.43 | มาก |
| รวม | 4.48 | 0.45 | มาก |

 จากตาราง 1 ความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ โดยรวมทุกด้าน มีความคิดเห็นด้วยอยู่ในระดับมาก ( = 4.48, S.D. = 0.45)

2. คะแนนเฉลี่ยความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ โดยรวมทุกด้าน นักกีฬาชายอยู่ในระดับมาก (= 4.48, S.D. = 0.44) และนักกีฬาหญิงอยู่ในระดับมาก (= 4.45, S.D. = 0.39 ) เมื่อทำการทดสอบแล้วพบว่า นักกีฬาชายกับนักกีฬาหญิงมีความคิดเห็นต่อการเข้าร่วมการแข่งขันไตรกีฬานาวีเฉลิมพระเกียรติ ทุกด้านไม่แตกต่างกัน

3. จากการทดสอบความแตกต่างของความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ จำแนกตามอายุ โดยใช้การวิเคราะห์ความแปรปรวนแบบทางเดียว (One - way ANOVA) พบว่า แตกต่างกันทุกด้าน อย่างมีนัยสำคัญทางสถิติที่ระดับ .05

4. จากการทดสอบความแตกต่างของความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ จำแนกตามสถานภาพ โดยใช้การวิเคราะห์ความแปรปรวนแบบทางเดียว (One - way ANOVA) พบว่า ไม่แตกต่างกันทุกด้าน อย่างมีนัยสำคัญทางสถิติที่ระดับ .05

5. จากการทดสอบความแตกต่างของความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ จำแนกตามรายได้ โดยใช้การวิเคราะห์ความแปรปรวนแบบทางเดียว (One - way ANOVA) พบว่า แตกต่างกันทุกด้าน อย่างมีนัยสำคัญทางสถิติที่ระดับ .05

6. จากการทดสอบความแตกต่างของความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ จำแนกตามการศึกษา โดยใช้การวิเคราะห์ความแปรปรวนแบบทางเดียว (One - way ANOVA) พบว่า ไม่แตกต่างกันทุกด้าน อย่างมีนัยสำคัญทางสถิติที่ระดับ .05

7. จากการทดสอบความแตกต่างของความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ จำแนกตามอาชีพ โดยใช้การวิเคราะห์ความแปรปรวนแบบทางเดียว (One - way ANOVA) พบว่า ไม่แตกต่างกันทุกด้าน อย่างมีนัยสำคัญทางสถิติที่ระดับ .05

**7.อภิปรายผลการวิจัย**

1.ความคิดเห็นที่มีต่อการเข้าร่วมการแข่งขันไตรนาวีเฉลิมพระเกียรติ โดยรวมอยู่ในระดับมาก ผู้วิจัยขออภิปรายผลโดยแยกเป็นรายด้าน ดังนี้

1.1 ด้านสิ่งดึงดูดใจ พบว่าอยู่ในระดับมาก เนื่องด้วยสิ่งดึงดูดใจของแต่ละจังหวัดนั้นมีอยู่หลากหลาย จึงส่งผลทำให้ไม่ว่าจะเป็นพื้นที่การจัดกิจกรรม การออกแบบสนามในการจัดกิจกรรม เป็นสิ่งที่น่าสนใจสำหรับนักกีฬาที่ตั้งใจเดินทางมาเข้าร่วมการแข่งขันนี้ ซึ่งสอดคล้องกับ บุญเลิศ จิตตั้งวัฒนา(2548) ที่ได้กล่าวถึงองค์ประกอบของแหล่งท่องเที่ยวไว้ว่า การมีสิ่งดึงดูดใจ ที่เป็นทรัพยากรทางการท่องเที่ยวไม่ว่าจะเป็น ความงามตามธรรมชาติ กิจกรรมบันเทิงใจ หรือกิจกรรมต่าง ๆ ที่จัดขึ้นนั้น ล้วนเป็นสิ่งที่ช่วยในการกระตุ้นให้นักท่องเที่ยวมีความสนใจที่จะเดินทางมาท่องเที่ยวได้

 1.2 ด้านความสะดวกในการเดินทาง พบว่าอยู่ในระดับมากที่สุด เนื่องด้วยแต่ละจังหวัดเป็น จังหวัดที่มีการคมนาคมที่สะดวกและมีความเจริญอยู่แล้วจะส่งผลทำให้การเข้าถึงสถานที่จัดการแข่งขันเป็นไปได้ โดยง่ายดายสำหรับนักนักกีฬาที่สนใจจะเดินทางมาเข้าร่วมการแข่งขัน ซึ่งสอดคล้องกับ Dickman (1996) ที่ ได้กล่าวถึงการเข้าถึงแหล่งท่องเที่ยวไว้ว่า การทำให้นักกีฬาหรือนักท่องเที่ยวเข้าไปถึงพื้นที่จัดการแข่งขัน ได้รวดเร็ว ปลอดภัย และสะดวกสบายมากยิ่งขึ้นโดยพื้นที่จัดการแข่งขันนั้นต้องมีระบบขนส่ง ซึ่งประกอบด้วย เส้นทางพาหนะ สถานี และผู้ประกอบการขนส่งมีวัตถุประสงค์ในการลำเลียงคนและสิ่งของไปยังจุดหมาย ปลายทาง

 1.3 ด้านกิจกรรมการท่องเที่ยว พบว่าอยู่ในมากที่สุด เนื่องด้วยแต่ละจังหวัด มีสถานที่ท่องเที่ยวที่มีนักท่องเที่ยวเดินทางไปท่องเที่ยวตลอด ด้วยความที่พื้นที่ของจังหวัดที่จัดการแข่งขัน ส่วนมาก ติดทะเลและแม่น้ำ จึงทำให้กิจกรรมในการท่องเที่ยวแต่ละครั้งมีกิจกรรมมากมายหลายตามแต่พื้นที่ของทางจังหวัด ไม่ ว่าจะเป็นการท่องเที่ยวตามเกาะ การท่องเที่ยวยามราตรี การท่องเที่ยวตามสถานที่สำคัญทางประวัติศาสตร์ เป็นต้น จึงทำให้เป็นอีกหนึ่งเหตุผลในการเดินทางมาร่วมการแข่งขันไตรกีฬาทางจังหวัดด้วย ก็ เพื่อที่จะสามารถท่องเที่ยวในสถานที่ต่าง ๆ ได้ในเวลาเดียวกัน ซึ่งสอดคล้องกับ เสรี วงษ์มณฑา(2542) ได้ กล่าวถึงปัจจัยพื้นฐานที่มีอิทธิพลต่อการตัดสินใจของผู้บริโภค คือ การตัดสินใจของผู้บริโภคสภาพจิตวิทยา (Psychological) เป็นลักษณะความต้องการซึ่งเกิดจากสภาพจิตใจซึ่งเกี่ยวข้องกับพฤติกรรมมนุษย์สภาพจิตใจ แรงกระตุ้นทำให้เกิดความต้องการซึ่งเกิดจากสภาพจิตใจที่เกิดขึ้นในแต่ละบุคคลนั่นเองสภาพจิตใจนี้เองเป็น ตัวทำให้นักการตลาดสามารถทำการตลาดได้โดยจะต้องพิจารณาถึงความต้องการทางด้านจิตวิทยาโดยปัจจัย ภายในจะเรียกว่าตัวกำหนดพื้นฐาน คือ ความต้องการ สิ่งจูงใจ บุคลิกภาพ ทัศนคติ การรับรู้ และการเรียนรู้

 1.4 ด้านที่พัก พบว่าอยู่ในระดับมากที่สุด เนื่องจากแต่ละจังหวัดที่จัดการแข่งขัน ก็เป็นเมืองท่องเที่ยวที่ นักท่องเที่ยวเดินทางมาท่องเที่ยวอยู่เป็นประจำ จึงทำให้มาตรฐานของที่พักมีหลายระดับ เพื่อเป็นการรองรับจำนวนนักท่องเที่ยวและสนองตอบความต้องการของนักท่องเที่ยวเหล่านั้นได้ ส่งผล ให้มีที่พักอยู่หลายหลากรูปแบบ เช่น โรงแรม รีสอร์ท ห้องพักรายวัน เป็นต้น นอกจากนี้ในเรื่องของความปลอดภัยและการให้บริการของทางที่พักต่าง ๆ ทางผู้ประกอบการเองก็ให้ความใส่ใจเป็นอย่างมาก ด้วยเห็น ผลเหล่านี้จึงทำให้นักกีฬามีความมั่นใจที่จะเดินทางมาท่องเที่ยวยังจังหวัดต่างๆ ซึ่งสอดคล้องกับ Morrison & Mill (1992) ที่ได้กล่าวถึง องค์ประกอบของแหล่งท่องเที่ยวนั้น ประกอบไปด้วย ปัจจัยพื้นฐาน ในด้านสาธารณูปโภค สาธารณูปการ การขนส่ง การสื่อสาร ที่พักอาศัย การต้อนรับอย่างเป็นมิตร นอกจากนี้ ยังรวมไปถึงสิ่งดึงดูดใจ กิจกรรมในแหล่งท่องเที่ยว สิ่งอำนวยความสะดวกต่าง ๆ ที่เข้ามารองรับนักท่องเที่ยว เพื่อที่จะตอบสนองความต้องการของนักท่องเที่ยวที่เดินเข้ามาหลายรูปแบบ

 1.5 ด้านสิ่งอำนวยความสะดวก พบว่าอยู่ในระดับมากที่สุด เนื่องจากผู้จัดการแข่งขันได้จัดสิ่งอำนวยความสะดวกต่างๆภายในการแข่งขัน จึงทำให้นักกีฬาที่เดินทางมาเข้าร่วมการแข่งขันสามารถที่จะเลือกใช้บริการหรือ สิ่งอำนวยความสะดวกต่าง ๆ ในพื้นที่ได้อย่างสะดวกสบาย เช่น บริเวณที่จอดรถ ห้องน้ำ เป็นต้น ซึ่งสอดคล้องกับ McIntosh & Goeldner (1995) ที่ได้กล่าวถึง องค์ประกอบของแหล่งท่องเที่ยว ไว้ ว่าสิ่งอำนวยความสะดวกที่ดี (Facilities) ระบบการขนส่งที่เข้าถึงได้สะดวก (Transportation) ปัจจัยพื้นฐาน ที่ดีและพร้อม (Infrastructure) ทรัพยากรทางธรรมชาติที่ดึงดูดใจ และมีการต้อนรับที่ดีด้วยไมตรีจิต จึงส่งผล ทำให้นักท่องเที่ยวที่เดินทางมาท่องเที่ยวมีความพึงพอใจ และรู้สึกได้ถึงความสะดวกสบายที่เดินทางมายัง สถานที่แห่งนั้น

 1.6 ด้านรางวัล พบว่าอยู่ในระดับมากที่สุด เนื่องจากรางวัลถือว่าเป็นปัจจัยหนึ่งที่ดึงดูดนักกีฬา มาเข้าร่วมแข่งขัน ทางผู้จัดการแข่งขันจึงได้จัดให้มีรางวัลสำหรับนักกีฬาที่เข้าร่วมแข่งขัน ทั้งนักกีฬาที่ชนะการแข่งขัน หรือไม่ชนะแต่สามารถจบการแข่งขันได้ เพื่อเป็นที่ระลึกสะสมไว้

 1.7 ด้านประชาสัมพันธ์ พบว่าอยู่ในระดับมากที่สุด เนื่องจากการแข่งขันไตรกีฬานาวีเฉลิมพระเกียรติในแต่ละครั้งมีการประชาสัมพันธ์ในหลายๆช่องทาง เช่น ทางสื่อออนไลน์ ทางการจัดงานแถลงข่าวลงหนังสือพิมพ์ เป็นต้น ทำให้นักกีฬาที่ได้รับข่าวสารสนใจในการแข่งขันไตรกีฬาราชวีเฉลิมพระเกียรติเป็นอย่างมาก ซึ่งสอดคล้องกับปัจจัยด้านสิ่งแวดล้อม (ชุติมา ชัยมุสิก 2550 : 8) ที่กล่าวไว้ว่า สื่อมวลชน ได้แก่ วิทยุ โทรทัศน์ หนังสือพิมพ์ ฯลฯ สิ่งต่าง ๆ เหล่านี้มีอิทธิพลอย่างมากต่อความคิดเห็นของบุคคล เป็นการได้รับข่าวสารข้อมูลต่าง ๆ ของแต่ละบุคคล

**8.ข้อเสนอแนะจากการวิจัย**

จากผลการวิจัยพบว่า การเปรียบเทียบความคิดเห็นของนักกีฬาต่อการเข้าร่วมการแข่งขันไตรกีฬานาวีเฉลิมพระเกียรติ อยู่ในระดับมาก จึงนำเสนอผลการวิจัยให้กับกระทรวงการท่องเที่ยวและกีฬา คณะผู้จัดการแข่งขันกีฬาไตรกีฬาในประเทศไทย เพื่อนำผลจากการวิจัยครั้งนี้ไปปรับใช้ในการจัดการแข่งขันไตรกีฬาภายในประเทศไทย ในครั้งต่อๆไป

**9.เอกสารอ้างอิง**

สำนักงานปลัดกระทรวงการท่องเที่ยวและกีฬา. (2559). *แผนพัฒนาการกีฬาแห่งชาติฉบับที่ 6*

*(พ.ศ. 2560 - 2564)*. กรุงเทพฯ: องค์การสงเคราะห์ทหารผ่านศึก

ชุติมา ชัยมุสิก. (2550). “*ความคิดเห็นเกี่ยวกับปัญหาสังคมไทยที่มีผลกระทบต่อการเกิดปัญหา*

 *อาชญากรรม*,” ใน **เอกสารศึกษารายบุคคล** **สถาบันพัฒนาข้าราชการตำรวจ หลักสูตรผู้กำกับ**

**การ รุ่นที่** 57 . หน้า 8. กรุงเทพฯ: สำนักงานตำรวจแห่งชาติ.

นิวัฒน์ คำทุมไสย(2562). *ทำความเข้าใจไตรกีฬา* สืบค้นจาก

 https://www.nmd.go.th/website/Documents/trikela/ 1ทำความเข้าใจไตรกีฬา.pdf

Dickman, S. 1996. Tourism: An Introductory Text, 2nd ed., Australia: *Hodder Education*.

Krejcie, R. V. & Morgan, D. W. (1970). Determining Sample Size for Research Activities.

 Educational and Psychological Measurement, 30(3), pp. 607-610

McInttosh, W.R., & Goeldner, R.C. (1995). *Tourism Principle Practices, Philosophies.*

 7thed.,NewYork: John Wiley&Sons, Inc.

Mill, R.C., & Morrison, M. A. (1992). *The Tourism System: An Introductory Text.* 2nd ed.,

 New-York: Prentice Hall.